
FRONTLINE A. " DELERIUM " NOISE UNIT 

FLA: Rhys Fulber kivált a Frontline As- 
sembly-ből, ez úgy néz ki, egészen hivatalos, 
az info egyébként a bloodshot.com/babble/fla 
webpage-en van, utána lehet nézni. Bill Leeb 
és Chris Peterson (ex-Will) viszi tovább a 
FLA-t, új lemezük márciusban várható. 

Delerium: Azért új Delerium is lesz, de 
majd csak jövő áprilisban, méghozzá olyan 
közreműködőkkel, mint Kristy Thirsk (ő éne- 
kelt az előző lemezen is), Camille Henderson, 
Lisa Gerrard (Dead Can Dance). Valószínüleg 
a CD tartalmazni fog multimédiás file-okat is. 
Előreláthatólag , Karma" címmel fog megje- 
lenni. 

Noise Unit: Az új Noise Unit november 25- 
én jelent meg ,.Drill" címmel. Az albumon a 
Haujobb és a Klinik segédkezett. Egyébként a 
borítót Bill felesége készítette. 


REVOLTING COCKS 

Mr. Chris Connelly úgy határozott, hogy 
márpedig nem lesz több Revco album, nagy- 
nagy sajnálatunkra, hanem inkább csinálja a 
solo projectjét és a KMFDM-et. Azért Al bácsi 
nem hagy ám minket szomorkodni, mert a 
Buck Satan and the 666 shooters nevű pro- 
cetjében viszi tovább a Revco stílust. 

Nem tudom mindenki tudja-e, de én sose 
tudtam ki is az a Hypo Luxa és Hermes Pan, 
nevük egy csomó CD-n rajtvolt. Hát ők sze- 
mélyesen Al és Paul, úgyhogy most már ezt 
is tudom. Dejó. 

Egy üzenet a Revco homepage-ről: REVOL- 
TING COCKS ARE GOD! 


SES 


CALVA Y NADA " Das Böse macht ein fre- 
undliches Gesicht (CD) " Finstere Zeit (MCD) 
(Hyperium 1996; P.O. Box 910127, 90259 
Nürnberg, Germany) 

Aki a Calva Y Nada eddigi munkásságát 
csak egy kicsit is figyelemmel kísérte, annak 
feltűnhetett, hogy előszeretettel nyúlnak bibli- 
ai témákhoz, párhuzamba állítva azokat ko- 
runk sötét valóságával - úgy néz ki nem min- 
den alapot nélkülözve. Most is ezt tette Brenal 
- aki egyszemélyben a Calva Y Nada - a , Fins- 
tere Zeit" (Sötét kor") című 3 számos maxin, 
majd az azt követő nagylemezen ,Das Böse 
macht ein freundliches Gesicht" (,A Gonosz 
egy barátságos arcát mutatja"). Már a lemez 
címe is egyértelmű utalás a korszakra, amikor 
is a Gonosz a Megváltó képében jelenik meg: 
befészkelve magát mindenhova, mosolyogva 
taszít a pusztulásba, felhasználva ehhez — a 
tervébe egyébként tökéletesen illő - médiákat. 

Zeneileg egyenes folytatása a Calva Y Nada 
eddigi lemezeinek: erőteljes, , kézzelfogható" 
ritmusokkal, minimális mennyiségű dallam- 
mal és rendkívül határozott, előtérben lévő, 
durva énnekkel. Egy-két szám azért tartal- 
mazhat meglepetéseket: a ,Fight Back" angol 
szövege, az opera-szerű ének a ,Canciones 
Verdes Infantiles"-ben és a ,La Muerte Chigu- 
ite" tangó ritmusa. 


COVENANT " Seguencer 
(Offbeat CD 1996; Horsterstrasse 27, 45897 
Gelsenkisch, Germany) 

Az az igazság, hogy szerintem kevés jó új 
banda van, főleg olyanokból, akik valame- 

lyest EBM-nek nevezhető zenét csinálnak, és 
még ezek közül is kevés fog meg, ugyanis elég- 
gé elkalandoztam már mindenfelé a zenék te- 
rén. A Covenant zenéje viszont EBM, amolyan 
belevaló techno, kissé 242-s énekkel, és mégis 
van benne valami, amiért szeretni kell. Ez a 
zenekar második albuma, remekül kidolgo- 
zott, végig élvezhető, kivéve 1-2 elektro-pop 
számot, ami sehogysem illik a képbe, de ezt 
majd kinövik. Mit is mondjak még róla? Meg- 
hallgattam vagy 100-szor. Még nem unom. 


HUMAN " Demo 
(Czicza Dániel, 1082 Budapest, Baross u. 43) 
Négy számot kaptam ettől a veszprémi in- 
dustrial/EBM bandától és hát mit is mondjak, 
teljesen rendben van minden a zenével, úgy 
ahogy van jó, szerintem CD érett anyag. Ma- 
gyarul énekelnek, ami általában probléma 
szokott lenni, de a Humannél ez egyáltalán 
nem zavaró, Mindegyik számra jellemző e: 
háttér gitárhang, amit néha nem ártana erősí- 
teni. Egy-kétszer felfedezhető egy-egy finom 
gitárszóló is, ilyenkor a GGFH jut az eszem- 
be. Egyébként meg olyan Yeht Mae-s a hang- 
zás. A szövegek is dícséretesek, mondom, 
rendben van az egész. Ötletes, fordulatos, 
mindez Magyarországon, hát végre. 


KALTE FARBEN " Opium 
(Offbeat CD 1996; Horsterstrasse 27, 45897 
Gelsenkisch, Germany) 

Igazából nem nagyon szeretem/ismerem az 
új EBM bandákat, gondolok itt a Haujobbra, 
vagy a Forma Tadre-ra, van még belőlük vagy 
100. A Kalte Farben csak egy volt közülük. 
Igazából most se sokkal több. 

A zenekart egyetlen tag alkotja: Ingo Beitz. 
Zenéje pedig az egyik legjobb NIN utánzat -- 
egy kis feledni való ,typical german techno". 
Vannak benne egészen jól kitalált, kidolgo- 
zott részek, amolyan ,hogyan teremtsek mi- 
nél nagyobb káoszt" zene, és csakis ettől jó, 
csakis erre épül az egész. A szövegek benne 
vannak a bookletben, a , Nzytwoc" című 
számhoz ez van írva: , A szöveg nincs kinyom- 
va! Nem fontos, hogy tudd, csak érezd az ag- 
ressziót!", Szóval ilyen. 


MOBY " Animal Rights 4 Little Idiot 
(Mute records CD 1996; Moby c/o def p.o.box 
2477, London NW6 6NO,, United Kingdom) 
Hát aki azt hiszi, hogy ez a Moby gyerek 
csak egy ócska kis techno zenész, az nagyon 
téved, mer ez egy kibaszott punk lemez 
öcsém, mondom, az első szám nyugis (Now 
1 Let It Go"), és aztán tényleg engedi, nyomja 
és nyomja ezerrel az arcodba öcsém a punkot 
meg a rockn rollt, hát én ilyet "96-ban még 
nem hallottam. Igazán nem értem a lemez 
második felében miért áll le és nyomja a nyu- 
godt alterock/hardcore keveréket, a punk he- 
lyett. Szóval keverék ez a lemez, azt mon- 
dom. Tartozik hozzá egy másik CD is, ami- 
nek a címe , Little Idiot" és ott meg az a fő té- 
ma, hogy percenként lenyom egy új hangot, 
aztán kész, na jó, ilyen szép zongorajátékok 
is vannak rajta, de szerintem jobb lett volna 
valami baromarcú technot nyomatni a kettes 
CD-n, ha már egyszer ennyire vadállat az első 
rész, De mindegy. ,Thats when I reach for 
my revolver!" 


GALLIANO " 4 
(Mercury records CD 1996) 

"Find the voice you need, need the voice 
ou find" - találd meg a zenét amire szüksé- 
ged van és a tiéd lesz - mondja a Galliano, a 
popzene egyik csúcsa, számomra legalábbis, 
hívhatja tőlem ki minek akarja, lehet trip 
hop, acid jazz, vagy akármi, s bár ezek a ha- 
tások letagadhatatlanok, ez a legteljesebb 
popzene, amit valaha hallottam. Tiszta és 
Életvidám, igaz, reális és álmodozó, valamint 
rettentően aktuális, mondhatni megette. Ez 
az egész hangzás nekem a Stereo MCs , Su- 
Ppernatural" című alaplemezénél kezdődött, 
vagy tévedek? 

Érzed, hogy a zene az idegeidet teljesen 
megnyugtatja és csak mosolyogsz és moso- 
lyogsz... mi ez? Mit művelnek ezek? 

Csak mész az esti városban, mindenfelé fé- 
nyek és emberek, az eső esik és fejeden a 
walkmannel a Gallianot figyeled — ez a fee- 
ling. És ,this should be the best lives of our 
days"... különben is. 

TRIDENT " Újabb Technológiák 
ICD/MK 1996; 4100 Berettyóújfalu, Pf.20 
Hungary) 

Rendkívül nehéz véleményt alkotnom 
erről a zenéről, igazából nem az én műfajom- 
ba tartozik (ami egyébként nem is létezik), de 
az az igazság, hogy az anyagon túlságosan 
érződik a magyar rock és emiatt egy kicsit 
idegenkedem tőle. Máskülönben a számok 
összetettek és tökéletesen felépítettek, a zene 
élvezhető és szórakoztató. Szóval negatív vé- 
leményt egyáltalán nem mondhatok róla, az 
csak egy dolog, hogy nekem nem tetszik 
annyira. A zene nem áll túl közel az industri- 
alhoz, mint ahogy azt más lapok írták, de ha 
akarod, adj hozzá egy kis rockot és megkapod 
a Tridentet. Számomra egyébként a , Töme- 
gen át" és a ,Nem vagyok önmagam ellen" cí- 
mű számok mondanak igazán sokat. Az anya- 
got a szombathelyi LMS stúdió CD-n is kiad- 
ta és ez így is van jól. 


ALFRED"S VIOLIN " Moon Breaker 
(Demo 1996; Zisko Oliver, 9700 Szombathely 
Váci M. út 6, Hungary) 

Hát ahogy nekikezdtem ennek a kazinak az 
szégyen, hullafáradt voltam. A death-metalt 
meg utálom. Igaz is, ez industrial-hc-death- 
metal. Na nézzük csak. Ahogy elkezdődik, 
lepődök, mer megszólal valami fúvós (fuvo- 
1a), az ének ok, csak ne hörögnének. De ezt 
hál istennek nem viszik túlzásba. A zene per- 
fekt. Komolyan a zene egyszerűen visz magá- 
val, a fuvola is passzol bele. Az egész zene 
összeáll kéremszépen, pedig ez csak egy 
nyamvadt demokazi. Sok banda még CD-n 
sem produkál ilyet. Ami gond: többen is éne- 
kelnek (ez nem zavaró), de valamelyiküknek 
még lenne mit fejleszteni, bár szerintem ez 
az ének felesleges a zenébe, elég a többi, de- 
hát ezt döntsék el ők. A kazi sajna csak 2 szá- 
mot tartalmaz: , Apathetic", ,Human Phobia". 
Gondoltak ránk a srácok. 


THE UNDERGROUND MUSIC CONNECTION 

(1996 Tssue 7; Lori Burton PO BOX 98072 

Pittsburgh PA 152227-0472 USA; A4. $1,00) 
Ha jól sejtem ez egy dupla kiadás, szeptem- 

ber-október hónapokra, egyébként havonta je- 
lenik meg. Fekete-fehér és rendkívül nehézkes 
a forgatása, mert a bal felső sarkában össze van 
tűzve, aztán nesze. Számomra elég kevés is- 
mert dolgot tartalmaz, bár full van infoval, de 
tényleg! Stílus neki mindegy, jöhet minden. 

Cikkek: Jozlin Bones, Sleazy, meg még mit- 
tomén--egy halom review, hú elég nehéz eb- 
ben az újságban kiigazodni. 


TEAR GARDEN " To Be an Angel Blind, The 
Cripled Soul Divide 

(Nettwerk CD 1996; Box 330, 1755 Robson St, 
Vancouver, BC, Canada VEG 3B7) 

Mint derült égből a villámcsapás, úgy ért ez 
a lemez: semmi igérgetés, végnélküli várako- 
zás, gyanúsan nagy beharangozó, ellenben 
tisztaság, nemes egyszerűség és valódi érzé- 
sek, rendkívüli szomorúság és öröm, nem kü- 
lön-külön, de így egybe, szorosan összefonód- 
va, egymást kiegészítve, egyik a másikban és 
ez így már nem lehúz, de felemel, rem mocs- 
kol, de megtisztít, nem pusztít, de épít. 

A zenekar magját Cevin Key és a Pink Dots tagok 
alkotják, de közreműködik például Mark Spybey is 
"a Downloadból. Ez a lemez zeneiségét tekintve sok- 
kal kevesebb electro elemet tartalmaz, mint az álta- 
lam ismert eddigiek, de még annál is kevesebbet, 
"mint amennyit egy-egy Pink Dots lemez. Cevin Key 
keze nyomát csak elvétve lehet felfedezni az akusz- 
tíkus hangszerek és gitárok áradatában. 


TOMOGRAFIA ASSIALE COMPUTERIZATA 
" La Nouvelle Art Du Denil 

(Discordia CD 1995; TAC conatct: via Verdi 
6, 43100 Parma, Italia) 

A TAC egy rendkívüli múltra visszatekintő, 
nálunk kevésbé ismert, 1981 óta működő 
olasz industrial csoport. Lemezeik — önma- 
guk szerint is - nagyon különböző szinteket 
képviselnek, elsősorban a zenekarban az 
évek során megfordult zenészek mennyiségé- 
nek és sokféleségének köszönhetően. Mun- 
kásságukat olyan személyiségekkel kötik 
össze, mint Mishima, Crowley és Burroughs. 
Érdeklődési körükbe minden belefér, ami — 
ha minimális szinten is, de — kapcsolatba 
hozható valamiféle ezotériával. 

Ccím/nddress: 9028 Györ 


Korábbi lemezeiket főként zajzenei kísérle- 
tek jellemezték és ennek hatása még ezen az 
1995-ös anyagon is tettenérhető, bár zeneisé- 
ge már sokkal közelebb áll ahhoz a neo-folk 
irányvonalhoz, amit a Death In June vagy a 
szép női énekhang miatt méginkább az Ordo 
Eguitum Solis képvisel. A balladisztikaus gi- 
tárjátékot mindvégig kísérik a múltból még 
s megmaradt" effektek, háttérzörejek, vészjós- 
16 zúgások, de sohasem kerülve előtérbe, 
mindig alárendelt szerepben. 

aKönnyű zenehallgatás a Világvége előtt" - 
ahogy a lemez alcíme mondja, s valóban: a 
témának megfelelő melankólia és rezignáció 
uralja a lemez hangulatát, amit az érzelem- 
gazdag férfi ének és a lágy női hang tovább 
erősít. 


INTENSE " Indifference 
(2041 Budaörs, Pf.66.) 

Megjelent az Intense , Indifference" című 
műsoros kazettája. Garantáltan grind/hardcore 
anyag. Az ára 600 Ft, postaköltséggel együtt. 


HELLSAU - Demos "96 
(MC 1996; STR/Rock Dead Productions - 
Chutzenstr 44 - CH 3007 Bern - Switzerland) 
STR 1996 tavaszán kivált a Swamp Terro- 
ristsból és megalapította a Hellsau nevű 
electro-metal-noise projectet, DJ Killroy-jal és 
Doom-Sue-val. A demo kazetta 8 számot tar- 
talmaz. STR stílusmeghatározásával ellentét- 
ben tele van kemény, rave-es ritmusokkal. Az 
MCD és CD megjelenését 1996 végére ígérték, 
várhatók mixek az Alien Factortól, Joe Bisha- 
rától, a Birmingham 6-től és az Under The 
Noise-tól. A kiadó a Sub/Mission lesz. 


KMFDM 
(KMFDM INC, 1509 Gueen Anne Ave. ) 
4287, Seattle WA 98109, USA) 

Mégis megjelent legalább egy KMFDM 
MCD , Rules" címmel, ellentétben az igére- 
tekkel, Elkészült az első klip az ,XTORT"-ról, 
a ,Son of a Gun" Brute közreműködésével. 
Egy gyűjtemésnyes album is napvilágot látott 
sRetro" címmel, egyenlőre csak promo vál- 
tozatban érhető el a WaxTrax! címén. 


CKEXENI 


CYBERIUMIZINE 
(do Máró Krisztián, 9241 Jánossomorja, Ma- 
lom út 49. Hungary) 

Megjelent a Cyberium techno-goa-acid-ho- 
use fanzine első száma 40 oldalon. A tarta- 
lom: Ian Pooley, Sven Váth, Vision 
Soundcarriers, The Jeyénne, Ken Ishii, Eye-0, 
Force Inc., Carl Cox 4 review-k. 


LEAETHER STRIP "The Rebirth of Agony 
(CD Zoth Ommog/Cleopatra 1996) 

Az az igazság, hogy ettől a lemeztől nagyon 
sokat vártunk, hiszen az előző album után va- 
lami hatalmas dologgal kellett volna Claus 
Larsennek kirukkolnia. Az előző album 
annyira szívhez szóló és őszinte volt, hogy azt 
mondtam, na végre ez a gyerek is rájött, hogy 
honnan kell zenélni. És azt hittem, hogy ezek 
után csak nagyon igényes dolgokat hallha- 
tunk tőle. A , Rebirth of Agony" azonban csak 
az előzőek folytatása. Semmi új nincs benne, 
szinte csak ismétlés az egész. Ez persze nem 
azt jelenti, hogy rossz. De a kettőt ki lehetne 
adni együtt, egy DCD-n. Azért van egy-két új 
és érdekes pillanat a lemezen: például a 
.Switch on, switch off", vagy a , Fool", Az új 
Leether Strip tehát egy jó kis lemez lett, 
amely sehogy se nem fog kiemelkedni a többi 
közül, sem jó - sem rosszaságával. 


ENERGY § BEAT THAT! Compliation 1996 
(Energy CD 1996; Box 147, 343 22 Álmhult, 
Sweden) 

Az Energy Records 5. évfordulójára adta ki 
ezt a válogatást. A résztvevők: Sindy Kills Me, 
Yvonne, Blue For Two, Daffodils, The Ark, 
S.P.O.C.K., Elegant Machinery, Cat Rapes 
Dog, Cultivated Bimbo, Pouppée Fabrikk, 
LCD. Ezek közül csak az utolsó négy az, ami 
említésre méltó, de ezek sem új számok. 


PHOBIA NO. 4 

A Phobiazine 4. számának megjelenése tél 
végére várható. A tartalomból: Godflesh, 
Think About Mutation, 808State, Laibach, 
Die Form, Download, Covenant, Underworld, 
Spahn Ranch, Hellsau, Front 242, Project 
Pitchfork, Das Ich... stb. 

